I link alle concordanze si evidenziano comunque al passaggio
L'é bello e fa piaxeì con ste giornæ,
con ste giornæ de cädo e sô in lion,
stâsene in casa, ben desbandellæ,
sensa gena nisciûnn-a da-o barcon:
stâ lì, sensa pensciei, sensa voentæ,
scordâseghe in sce quello caregon;
sfêuggiâ ûn libbro, fûmmâ, quande s'ha sæ
aveìne in fresco ûn gotto do ciù bon.
L'é bello passeggiâ pe-i caroggetti,
a l'Accasêua l'é bello passeggiâ,
e andâ a-o caffè d'Italia pe sciorbetti.
L'é bello tûtto, ma, pe no sûâ,
a mëgio a l'é, se voemmo ëse ûn pö sccetti,
andâ in sciä spiaggia e lì…. fottise in mâ.
ita_Latn lij_Latn lij_Latn vec_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn